stanford-oval/wikipedia huggingface dataset:
Union malienne du rassemblement démocratique africain

Union malienne du rassemblement démocratique africain eli UM-RDA on poliittinen puolue Malissa.
UM-RDA syntyi Union soudanaise – Rassemblement démocratique africain ja Bloc pour la démocratie et l’intégration africaine -puolueiden yhdistyessä vuonna 2010. Alliance pour l’alternance et le changement -yhteenliittymään kuuluneet puolueet olivat kumpikin saaneet yhden paikan vuoden 2007 kansalliskokousvaaleissa.
UM-RDA sai kaksi edustajanpaikkaa vuoden 2013 kansalliskokousvaaleissa. Puolueen puheenjohtaja Bocar Moussa Diarra toimi hallituksen ministerinä vuosina 2014–2016. Vuoden 2017 puoluekokouksessa uudeksi puheenjohtajaksi valittiin Ibrahim Bocar Ba.
Täysi-ikäisyys

Täysi-ikäisyyden ikäraja maittain:  21  20  19  18  17  16
Täysi-ikäisyys on käsite, jolla tarkoitetaan ikää, jolloin ihmisyksilöstä tulee täysivaltainen yhteisön jäsen.
Täysi-ikäisyyden ikäraja on vaihdellut paljon monissa yhteiskunnissa. Monissa muinaisissa kulttuureissa ja keskiajan Euroopassa se on ollut nykyistä matalampi: miehillä 14–16 vuotta ja naisilla 12–15 vuottalähde?. Joissakin kulttuureissa täysi-ikäisyyden saavuttamiseen on liittynyt varsinkin miesten kohdalla aikuistumisriittejä.lähde?
Ikäraja Suomessa

Suomessa täysi-ikäisyyden raja on nykyään 18 vuotta.
Ikäraja oli 15 vuotta vuoteen 1721 saakka, jolloin se nostettiin 21 vuoteen.
Täysi-ikäisyyden rajana oli vuosisatojen ajan 21 vuotta, kunnes 1.7.1969 alkaen jo 20-vuotiaat tulivat täysi-ikäisiksi. Toisaalta tätä ikää nuorempana vanhempien, holhoojan tai presidentin luvalla avioliiton solmineet katsottiin myös täysi-ikäisiksi.
Heinäkuun 1. päivästä 1976 alkaen ikäraja on ollut 18 vuotta. Säännös 18 vuoden ikärajasta sisältyy nykyään muun muassa lakiin holhoustoimesta, äänioikeuden osalta vaalilakiin, ja avioliiton osalta avioliittolakiin.
Ikä maittain > Vuoteen 15 asti

Saudi-Arabia  - ikäryhmä perustuu murrosiän fyysisiin merkkeihin, kun yläraja on 15-vuotiaana.
Iran - 9 kuun vuotta (vain naispuoliset), 15 kuun vuotta (vain miespuoliset)
Ikä maittain > 15 vuotta

Indonesia
Myanmar
Jemen
Ikä maittain > 16 vuotta

Kambodža
Kuuba
Kirgisia
Palestiina
Pakistan (vain naispuolisille)
Vietnam
Ikä maittain > 17 vuotta

Pohjois-Korea
Tadžikistan
Itä-Timor
Ikä maittain > 18 vuotta

Afganistan
Albania
Amerikan Samoa
Andorra
Antigua ja Barbuda
Argentiina
Angola
Armenia
Australia
Itävalta
Azerbaidžan
Bahama
Bangladesh
Barbados
Valko-Venäjä
Belgia
Belize
Bhutan
Bolivia
Bosnia ja Hertsegovina
Brasilia
Brunei
Bulgaria
Burundi
Kanada
Alberta
Manitoba
Ontario
Prinssi Edwardin saari
Quebec
Saskatchewan
Chile
Kiina
Kolumbia
Costa Rica
Kroatia
Kypros
Tšekki
Tanska (mukaan lukien Färsaaret ja  Grönlanti)
Djibouti
Dominica
Dominikaaninen tasavalta
Ecuador
Egypti
El Salvador
Viro
Fidži
Suomi
Ranska
Saksa
Georgia
Ghana
Kreikka
Guatemala
Guinea
Guinea-Bissau
Guyana
Haiti
Hongkong
Unkari
Islanti
Intia
Irak
Irlanti
Israel
Italia
Jamaika
Japani
Jordan
Kazakstan
Kenia
Laos
Latvia
Libanon
Liechtenstein
Liettua
Luxemburg
Macao
Pohjois-Makedonia
Malawi
Malesia
Malta
Mauritania
Mauritius
Meksiko
Moldova
Monaco
Mongolia
Montenegro
Nepal
Alankomaat
Nigeria
Norja
Oman
Pakistan (vain miespuoliset  )
Palau
Panama
Peru
Filippiinit
Puola
Portugali
Qatar
Romania
Venäjä
Ruanda
Saint Kitts ja Nevis
Seychellit
Slovakia
Slovenia
Somalia
Etelä-Afrikka
Espanja
Sri Lanka
Sudan
Ruotsi
Sveitsi
Syyria
Serbia
Tansania
Trinidad ja Tobago
Tunisia
Turkki
Uganda
Ukraina
Yhdistynyt kuningaskunta
Englanti
Skotlanti
Wales
Pohjois-Irlanti
Mansaari
Jersey
Gibraltar
Guernsey
Yhdysvallat: kaikki osavaltiot ja alueet lukuun ottamatta jäljempänä mainittuja
Uruguay
Uzbekistan
Vatikaanivaltio
Venezuela
Zimbabwe
Ikä maittain > 19 vuotta

Algeria
Kanada
Nova Scotia
New Brunswick
Brittiläinen Kolumbia
Newfoundland ja Labrador
Luoteisterritoriot
Yukon
Nunavut
Etelä-Korea
Yhdysvallat
Alabama
Nebraska
Ikä maittain > 20 vuotta

Uusi-Seelanti
Paraguay
Taiwan
Thaimaa
Ikä maittain > 21 vuotta

Bahrain
Kamerun
Norsunluurannikko
Gabon
Grenada
Honduras
Kuwait
Lesotho
Madagaskar
Namibia
Samoa
Singapore
Yhdistyneet arabiemiraatit
Yhdysvallat
Mississippi
Puerto Rico
Sambia
Aiheesta muualla

Juha Rudanko: Täysi-ikäisyys – enemmän kuin numero (Arkistoitu – Internet Archive). Kumppani 8/2008.
Vasta 30-vuotias on aikuinen. Savon Sanomat 5.9.2014.
Khotongit

Khotongit eli khotonit ovat pieni mongolien etninen alaryhmä pääasiassa Mongolian Uvsin provinsissa. Muutamia satoja saattaa elää edelleen myös Kiinan Sisä-Mongolian puolella. Khotongit ovat uskonnoltaan muslimeja ja he polveutuvat turkinsukuisista kansoista.
Khotongit polveutuvat džungaarien sotavangeiksi ottamista Keski-Aasian asukkaista. Vangeiksi jäi Ošin ja Buharan kaupunkien asukkaita, sekä kazakkeja ja kirgiisejä. He kuuluivat orjina mongoliprinssille, joka antautuessaan Qing-dynastialle vuonna 1753 sai maa-alueita Uvsin provinssista nykyisen Ulaangomin kaupungin lähistöltä. Khotongit oli sittemmin velvoitettu luovuttamaan ruhtinaalle 40 säkillistä viljaa vuosittain sekä 11 työntekijää kesätöihin ruhtinaan palatsille. Heidät oli kuitenkin vapautettu muista julkisista velvoitteista. 1900-luvulle tultaessa khotongit asuivat mongolien tapaan jurtissa ja he puhuivat oiraatin kieltä. He kuitenkin välttelivät sekoittumista mongolien kanssa ja esimerkiksi mongolijurtissa pidettyjen buddhalaisten patsaiden sijaan khotongit pitivät esillä otteita Koraanista.
Vuonna 1989 Mongoliassa oli 6 100 khotongia. Tuolloin vain 6,6 % heistä toimi toimihenkilötehtävissä, mikä oli suhteellisesti vähiten kaikista mongolien etnisistä alaryhmistä Mongoliassa.
Jääkärien sotilasarvojärjestelmä

Suomalaisten jääkärien koulutuksen eri vaiheissa Saksassa käytettiin Saksan armeijasta poikkeavaa jääkärien arvoastejärjestelmää, joka johtui koulutettavien poikkeuksellisesta asemasta: jääkärien joukosta muodostettiin heille päällystö ja alipäällystö, joka toimi saksalaisen päällystön alaisena omana järjestelmänä.
"Partiolaiskurssin" aika

Koulutuksen alkaessa 25. helmikuuta 1915 Lockstedtin leirin partiolaiskurssina ("Pfadfinder-Kursus Lockstedter Lager") annettiin kaikille kurssin osanottajille partionjohtajaan viittaava nimitys Feldmeister. Lisää arvoasteita otettiin käyttöön 21. maaliskuuta, jolloin nimettiin ensimmäiset komppanianpäälliköt, joukkueenjohtajat, ryhmänjohtajat ja ryhmän varajohtajat.
Kun "partiolaiskurssi" lakkautettiin ja tilalle muodostettiin Lockstedtin harjoitusjoukko elokuun lopussa 1915, otettiin käyttöön viralliset Saksan armeijan sotilasarvot.
Kyseessä oli joukon saksalaiselle päällystölle rinnakkainen järjestelmä: suomalaisten ylennettyjen esimiesasema kohdistui vain toisiin suomalaisiin palvelusasioissa. Saksalaisiin kouluttajiin nähden myös ylennetyt olivat sotamiehiä.
| Sotilasarvo | Suomeksi | Kantasanat | Otettu käyttöön |
| --- | --- | --- | --- |
| Feldmeister | "kenttämestari", tarkoitti Saksassa partionjohtajaa | Feld = kenttä, Meister = mestari | 25. helmikuuta 1915, Pfadfinder-Kursus Lockstedter Lager'in alkaessa |
| Kompanieführer | komppanianpäällikkö | Kompanie = komppania; Führer = johtaja | 21. maaliskuuta 1915 |
| Zugführer | joukkueenjohtaja  | Zug = joukkue; myös esimerkiksi jono ja kulkue, Führer = johtaja | 21. maaliskuuta 1915 |
| Gruppenführer | ryhmänjohtaja  | Gruppe = ryhmä, myös joukko tai parvi; Führer = johtaja | 21. maaliskuuta 1915 |
| Stellvertretender Gruppenführer | ryhmän varajohtaja  | Stellvertretender = sijainen, edustaja; Gruppe = ryhmä, myös joukko tai parvi; Führer = johtaja | 21. maaliskuuta 1915 |
Lockstedtin harjoitusjoukko

"Partiolaiskurssin" päättyessä koulutuseroja tasattiin jakamalla koulutettavat saamansa koulutuksen mukaan kahteen ryhmään: A- ja B-luokan jääkäreihin. A-luokkaan kuuluva oli Feldmeister, joka oli astunut palvelukseen ennen 5. heinäkuuta 1915 ja saanut koulutusta vähintään kuuden viikon ajan. Muut kuuluivat B-luokkaan. A-luokkaan kuuluva voitiin ylentää; B-luokassa oleva puolestaan pääsi koulutuksen edetessä A-luokkaan.
Suomalaiset arvoasteet olivat edelleen alisteisia saksalaisten kouluttajien ja muun henkilökunnan arvoihin nähden ja esimiesasema rajoittui vain palvelustehtäviin. Matti Lauerma on huomauttanut, että rinnakkaisten arvoasteikoiden asetelma vastasi Saksan siirtomaajoukoissa vallinnutta "valkoisten" ja "värillisten" sotilaiden keskinäistä suhdetta. Käytännössä tämä tarkoitti sitä, ettei suomalainen voinut olla saksalaisen esimies. Samankaltainen järjestelmä oli Saksassa SS:ssä mm. keskitysleirivartijoiden keskuudessa, missä nainen ei voinut olla miehen esimies.
Myöhemmin asteikon yläpäähän lisättiin vielä kaksi arvoastetta. 6. helmikuuta 1916 otettiin käyttöön Hauptzugführerin ja Oberzugführerin arvot. Ensin mainittu toimi pataljoonan esikunnassa pataljoonan komentajan apulaisena, eräänlaisena adjutanttina. Tehtävään nimitettiin Erik Jernström. Edellä kuvatun kaksoisjärjestelmän mukaisesti hänkin rinnastui  saksalaiseen henkilökuntaan nähden tavalliseen sotamieheen.
Oberzugführereiksi nimitettiin Jääkäripataljoona 27:n kunkin komppanian palvelusiässä vanhin joukkueenjohtaja. Lauerma on kuvannut Oberzugführerin tehtävää vallinneen kaksoisarvojärjestelmän vuoksi eräänlaiseksi komppanianpäällikön ja -vääpelin sekamuodoksi tilanteesta riippuen.
| Sotilasarvo | Suomeksi | Kantasanat | Otettu käyttöön |
| --- | --- | --- | --- |
| Hauptzugführer | pääjoukkueenjohtaja (vastasi pataljoonankomentajaa)  | Haupt = pää-, Zug = joukkue, myös esimerkiksi jono ja kulkue; Führer = johtaja | 6. helmikuuta 1916 |
| Oberzugführer | ylijoukkueenjohtaja (vastasi komppanianpäällikköä)  | Ober = ylempi, yli-; Zug = joukkue, myös esimerkiksi jono ja kulkue; Führer = johtaja | 6. helmikuuta 1916 |
| Zugführer | joukkueenjohtaja  | Zug = joukkue; myös esimerkiksi jono ja kulkue, Führer = johtaja | 5. syyskuuta 1915 |
| Gruppenführer | ryhmänjohtaja  | Gruppe = ryhmä, myös joukko tai parvi; Führer = johtaja | 5. syyskuuta 1915 |
| Hilfsgruppenführer | ryhmän varajohtaja  | Hilf = apu; Gruppe = ryhmä, myös joukko tai parvi; Führer = johtaja | 5. syyskuuta 1915 |
| Jäger | jääkäri, sotamiestä vastaava arvo | Jäger = jääkäri, myös metsästäjä |  |
Libaun lista

Jääkärit ylennettiin Suomen armeijan sotilasarvoihin 11. helmikuuta 1918. Arvot julkaistiin seuraavana päivänä pataljoonan Suomen hallituksen nimissä vastaanottaneen Wilhelm Thesleffin päiväkäskyssä, jonka ylennysluetteloa nimitetään Libaun listaksi Libaun (nyk. Liepāja) kaupungin mukaan.
Ylennysluettelossa ovat seuraavat arvot:
majuri (11 kpl)
kapteeni (41 kpl)
yliluutnantti (66 kpl)
luutnantti (126 kpl)
vänrikki (157 kpl)
vääpeli (50 kpl)
varavääpeli (188 kpl)
aliupseeri (423 kpl)
jefreitteri eli korpraali (98 kpl)
Saarenkylän tuulivoimapuisto

| Saarenkylän tuulivoimapuisto |
| --- | --- |
Valtio:  Suomi
Sijainti:  Alavieska
Koordinaatit:  64°12′43″N, 24°20′10″E
Rakentaminen alkoi:  2015 
Valmistunut:  2016 
Perustaja:  TM Voima Oy
Rakennuttaja:  TM Voima Oy
Omistaja:  TM Voima Oy 
Operaattori:  TM Voima Oy
Tuulivoimapuisto
Tyyppi:  maatuulivoimalaitos
Sähköasema:  1 
Korkeus:  50–55 m 
Pinta-ala:  2,0 km² 
Tuulivoimalat:  9 × Vestas V126 (3,3 MW) 
Kapasiteetti:  29,7 MW  
 fiSaarenkylän tuulivoimapuisto 
Saarenkylän tuulivoimapuisto on Pohjois-Pohjanmaalla Alavieskan kirkonkylän pohjoispuolella sijaitseva tuulivoimapuisto, jossa toimii 9 tuulivoimalaitosta. Niiden kokonaiskapasiteetti on 30 megawattia. Tuulivoimapuiston on rakentanut, sen omistaa ja sitä operoi TM Voima Oy.
Yleistä

Tuulivoimapuisto sijaitsee Alavieskan kirkolta 4,8 kilometriä pohjoiseen Taluskylän kaakkoispuolella olevalla soistuneella metsäalueella. Voimala-alueen keskellä on laaja Karhunrahkan avosuoalue, jota reunustaa voimala-alueen Kitinkalliot, Juvinrahka, Kettuhiedat ja Korkiankurunkalliot. Tuulipuiston pituus on 3,0 kilometriä, leveys 1,3 kilometriä, ja kaikki voimalaitokset sisällensä sulkevan alueen pinta-ala on 2,0 neliökilometriä. Tuulivoimapuistoksi kaavoitetun alueen pinta-ala on 6,0 neliökilometriä . Alueen huoltotie alkaa Taluskylästä seututieltä 787 haarautuvalla metsätiellä, joka kiertää eri voimaloiden luona ja yhtyy etelässä yhdystiehen 18148.
Tuulivoimalaitokset ovat tanskalaisen Vestaksen valmistamaa V126-mallia, jonka napakorkeus on 137 metriä , tuuliturbiinin halkaisija 126 metriä, ja jonka kapasiteetti on 3,3 megawattia. Voimalat sijaitsevat 50–55 metrin korkeudella mpy. Voima-ala-alueen sähköverkon ratkaisuista ei ole tässä luotettavaa tietoa. Vuoden 2013 suunnitelmissa oli voimaloiden tuottaman sähkön johtamiseksi maakaapeleissa tarkoitus käyttää 36 kilovoltin jännitettä. Sähkö johdettaisiin alueen keskellä sijaitsevalle muuntoasemalle, jossa jännite nostettaisiin 33 kilovoltista 110 kilovolttiin. Tällainen muuntoasema löytyykin kartoista huoltotien varresta . Sieltä tuotettu sähkö johdettaisiin Herrfors Nät Verkko Ab:n 110 kilovoltin siirtolinjaa kantaverkkoon.
Historiaa > Suunnittelu

YLE uutisoi vuonna 2012, että Alavieskaan aiotaan rakentaa yhdeksän tuulivoimalaitosta Saarenkylän-Vieskanjärven alueelle aikaisintaan vuonna 2014. Uutinen julkaistiin sen jälkeen, kun TM Voiman otettua yhteyttä kuntaan kaava-aloitteen jättämiseksi. Voimala-alueeksi oli valikoitunut vaihemaakuntakaavan tuulivoimalle osoitettu alue (tv−1 345). Vuoden 2013 aikana teetettiin toimijan FCG Suunnittelu ja tekniikka Oy avulla maisema- ja kulttuuriympäristöselvitykset, näkymäanalyysi ja valokuvasovitteet, melu- ja varjostusmallinnukset, matalataajuusmeluselvitykset, luontoselvitykset, arkeologinen inventointi ja sen täydennys. Osayleiskaavan vaiheista ei ole tässä tietoa.
Historiaa > Rakentaminen

Hankkeen rakennusvaiheen suunnitteli Impax, rakennesuunnittelun Peikko Group Oy ja maarakentamisen teki KSBR. Rakentaminen alkoi vuonna 2015 ja tuulivoimapuisto valmistui ja alkoi tuottaa sähköä vuoden 2016 alussa.
Union pour la république et la démocratie

Union pour la république et la démocratie eli URD on poliittinen puolue Malissa.
Soumaïla Cisséä vuoden 2002 presidentinvaalissa kannattaneet Adéma-PASJ:n entiset jäsenet perustivat URD:n vuonna 2003. Poliittiseen keskustaan lukeutuva puolue kannattaa sekularismia ja taloudellisia uudistuksia. URD osallistui Malin kansalliskokouksen vaaleihin ensimmäisen kerran vuonna 2007, jolloin se sai 34 edustajanpaikkaa. Moriba Samakén johtama Parti malien pour le progrès social liittyi URD:hen vuonna 2008.
Soumaïla Cissé oli URD:n presidenttiehdokas vuosina 2013 ja 2018. Vuoden 2013 kansalliskokousvaaleissa URD sai 17 edustajanpaikkaa. Kahden pienpuolueen, PARENA:n ja PRVM:n kanssa se muodosti parlamentin oppositioryhmän Vigilance républicaine et démocratiquen eli VRD:n, jolla on yhteensä 21 paikkaa. URD:n puheenjohtaja on Soumaïla Cissé ja pääsihteeri Madanie Traoré. Parlamenttiryhmä VRD:n puheenjohtaja on Mody N’Diaye.
Huhtikuussa 2021 Amadou Sankaré seuraa Soumaila Cissét puolueen presidenttinä.
Aiheesta muualla

URD:n sivusto (ranskaksi)
Unimate

Unimate oli ensimmäinen teollisuusrobotti. Se otettiin käyttöön vuonna 1961 General Motorsin Inland Fisher Guide plant-tehtaalla New Jerseyn osavaltion Ewing townshipissä.
Historia

George Devol (1912–2011) oli 1950-luvun alusta alkanut selvittää yleiskäyttöistä, tietokoneohjattua manipulaattoria tietokoneiden magneettinauhakelojen käsittelyyn ja kirjoitti tästä vuonna 1954 patenttihakemuksen. Sen kuvaus kattoi myös teollisuusrobotin toiminnan. Devolille myönnettiin patentti 1961. Laitteen kehityskustannus oli suuri ja Devol sai rahoittajaksi yrityksen nimeltä Consolidated Diesel Electronic (Condec). Unimation Incorporated aloitti Condecin osana. Johtajaksi Unimationille palkattiin Joseph Engelberger (s. 1925).
Ensimmäisen robotin General Motorsille myi Devol itse. Robotin tehtävänä oli palvella painevalukonetta. Unimate 1900 -mallinen robotti nosti punahehkuisia autonosia, käytti osat jäähdytysnesteessä ja siirsi ne sitten kuljettimelle. Työntekijät eivät vastustaneet automaatiota, koska olivat varmoja koneen epäonnistumisesta. Toisaalta robotin työtehtävä oli myös likainen, yksitoikkoinen ja vaarallinen.
Robottia esiteltiin ensimmäisen kerran julkisesti vuonna 1961 Chicagon messuilla, jossa robotilla koottiin kirjaimista yksinkertaisia lauseita. Engelberger pääsi vuonna 1966 esittelemään robotin ohjelmoitavuutta Johnny Carsonin isännöimässä The Tonight Show’ssa, jossa robotti muun muassa kaatoi olutta, löi golfpalloa ja johti orkesteria.
Tekniikka

Unimate-robottia voidaan kuvata nivelöidyksi käsivarreksi, jonka liikkeitä ohjasi rumpumuistiin tallennetut komennot. Käsivarsi pystyi kääntymään jalustallaan, keinumaan keskivartalosta ja pidentämään kättään työntämällä liukutankoa ulospäin. Ranne pystyi kiertymään vaaka-akselin ympäri ja ranteeseen oli kiinnitetty työkalupihti. Ohjelmoitavia akseleita oli siis neljä ja työkalu. Robotti oli sähkökäyttöinen, koska tuolloin hydrauliikkaa ei saatu toimimaan luotettavasti. Robotin kehittäjät joutuivat mekaniikan lisäksi kehittämään myös sopivaa tietokonetta ohjaukseen.
Aiheesta muualla

Unimate Robots (Arkistoitu – Internet Archive)
Electronic robot 'Unimate' works in a building in Connecticut, United States.
Uni eli Kukko

| Uni eli Kukko> Ὄνειρος ἢ Ἀλεκτρυών.Alkuperäisteos |
| --- | --- |
Kirjailija:  Lukianos
Kieli:  muinaiskreikka
Genre:  satiiri
Julkaistu:  100-luku
Suomennos
Suomentaja:  Aapo Junkola
Julkaistu:  1996
ISBN:  952-90-8072-7
Löydä lisää kirjojaKirjallisuuden teemasivulta
Uni eli Kukko (m.kreik. Ὄνειρος ἢ Ἀλεκτρυών, Oneiros ē Alektryōn; lat. Gallus) on Lukianoksen (n. 125 –  n. 180) kirjoittama satiiri.
Historia

Lukianos eli ja kirjoitti 100-luvulla. Hänet tunnetaan ennen kaikkea satiireistaan, jossa hän käsitteli usein muun muassa ihmisten tekopyhyyttä, tai kuten tässä teoksessa, rikkaiden rahanhimoa ja sen turhuutta.
Teos on suomennettu kahdesti. Ernst Lampén on suomensi sen lyhennellen nimellä Kukko eli Mikylloksen uni (Otava 1924). Aapo Junkolan suomennos (1996) on kokonainen.
Sisältö

Lukianoksen teos on muodoltaan dialogi, jossa keskustelevat Mikyllos sekä hänen kukkonsa. Mikyllos on köyhä suutari, joka haaveilee rikkauksista. Kerran hänen kukkonsa herättää hänet kieunnallaan juuri silloin, kun hän on näkemässä unta suuresta perinnöstä. Tämän vuoksi Mikyllos on vihainen kukolleen. Kukko kuitenkin ryhtyy puhumaan. Käy ilmi, että tämä olikin todellisuudessa sielunvaelluskierrossa oleva ihminen. Kukko oli ollut aiemmin muun muassa Pythagoras, Aspasia, Krates, kuningas, kerjäläinen, persialainen satraappi, hevonen ja  naakka.
Kukko puhuu Mikyllokselle sen puolesta, että tämä on paljon onnellisempi köyhänä kuin rikkaana. Esimerkiksi sodassa Mikyllos voi vain luikkia pakoon, eikä hänellä jää mitään omaisuutta vihollisen hävitettäväksi; rikkaat taas joutuvat paitsi tuskailemaan omaisuuttaan, myös taistelemaan eturivissä sotapäälliköinä tai ratsumiehinä. Rauhan aikana Mikyllos voi puolestaan rauhassa pilkata rikkaita kansankokouksessa ja pitää heitä pelon vallassa, niin että he joutuvat kaikin keinoin kalastelemaan hänen suosiotaan. Köyhät ovat myös terveempiä kuin rikkaat vetelykset. Kukko kertoo myös itse kuninkaana ollessaan olleensa onnettomampi kuin koskaan.
Kukko ei kuitenkaan saa Mikyllosta uskomaan itseään, vaan tämä haaveilee edelleen rikkauksista. Niinpä kukko, joka on saanut Hermeeltä kyvyn muuttaa joku tarvittaessa näkymättömäksi, vie Mikylloksen katsomaan salaa tämän kadehtimien rikastuneiden elämää. Käy ilmi, että rikkaat joutuvat elämään jatkuvan pelon ja epäilyksen vallassa tai muutoin rahanhimonsa kourissa tietämättä, että saattavat kuolla milloin tahansa ja muuttua hyttyseksi tai kärpäseksi.
Kirjallisuutta

Lukianos: Kukko eli Mikylloksen uni. Teoksessa Lampén, Ernst: Terve, Lukianos!.  (Sisältää osittaisia ja kokonaisia suomennoksia Lukianoksen teoksista)  Helsinki:  Otava, 1924.
Lukianos: Uni eli Kukko. Teoksessa Lukianos: Satiireja.  (Sisältää teokset: Prometheus; Uni eli Kukko; Pariksen valinta; Zeus tutkittavana; Kharon; Viisauksia kaupan; Matka manalaan eli tyranni; sekä Ikaromenippos eli taivaankulkija. Kreikan kielestä suomentanut Aapo Junkola. Käännöksen tarkistus ja esipuhe: Martti Leiwo)  Tampere:  A. Junkola, 1996.  ISBN 952-90-8072-7
Aiheesta muualla

Lucian: Gallus. Perseus. (muinaiskreikaksi)
Lucian: The Cock. (englanniksi)
Uni eli Lukianoksen elämänura

| Uni eli Lukianoksen elämänura> Περὶ τοῦ ἐνυπνίου ἤτοι Βίος Λουκιανοῦ |
| --- | --- |
 Lukianoksen teoksen Uni eli Lukianoksen elämänura alku 1500-luvulla tehdyssä painoksessa.
Alkuperäisteos
Kirjailija:  Lukianos
Kieli:  muinaiskreikka
Genre:  omaelämäkerta, satiiri
Julkaistu:  100-luku
Suomennos
Suomentaja:  Kaarle Hirvonen
Kustantaja:  Littera
Julkaistu:  1983
ISBN:  951-9356-01-0
Löydä lisää kirjojaKirjallisuuden teemasivulta
Uni eli Lukianoksen elämänura (m.kreik. Περὶ τοῦ ἐνυπνίου ἤτοι Βίος Λουκιανοῦ, Peri tū enypniū ētoi bios Lūkianū; lat. Somnium sive Vita Luciani) on Lukianoksen kirjoittama lyhyt esitys omasta elämänurastaan: siitä, kuinka hän valitsi ammattinsa puhujana ja kirjailijana.
Historia

Lukianos on kirjoittanut teoksen noin vuonna 163–164 ja pitänyt todennäköisesti sen puheena kotikaupungissaan Samosatassa. Hieman aiemmin hän oli menestynyt puhujana Galliassa, Ateenassa ja Antiokiassa.
Sisältö

Lukianos kertoo aluksi poikaiästään. Hän oli juuri lopettanut koulukäynnin, ja ammatinvalinta oli tullut ajankohtaiseksi. Hänen isänsä halusi laittaa hänet enolleen kuvanveistäjän oppiin. Lukianoksen ensimmäinen yritys ammatissa kuitenkin epäonnistui, ja hän sai enoltaan selkäsaunan.
Tämän jälkeen Lukianos kertoo unesta, jonka hän olisi nähnyt lapsena. Uni on kuitenkin antiikin puheille tyypillisesti sepitetty. Lukianoksen kuvaama uni jäljittelee myyttiä Herakleesta tienhaarassa: aivan kuten Heraklesta olivat houkutelleet tahoilleen naishahmoiset Hyve ja Pahe, Lukianosta houkuttelevat unessa naisiksi henkilöityneet Kuvantekotaito ja Sivistys.
Kuvantekotaito ilmenee miesmäisen työläisnaisen hahmossa. Hän puhuu omasta puolestaan sanomalla, että jos Lukianos valitsee hänet, kaikki tulevat ylistämään Lukianosta tämän kätten töiden vuoksi, eivätkä minkään tyhjien asioiden vuoksi. Sivistyksen puheisiin Kuvantekotaito viittaa lörpötyksinä ja joutavuuksina.
Sivistys puolestaan ilmenee kauniina, viehättävänä ja hienosti pukeutuneena naishahmona. Hän lupaa tutustuttaa Lukianoksen miltei kaikkeen tietämisen arvoiseen, ja koristaa tämän sielun kaikilla hyvillä ominaisuuksilla. Hän lupaa Lukianokselle kunniaa, mainetta, virkoja ja ulkomaanmatkoja puhujankykyjensä ansiosta.
Lukianos valitsee saman tien Sivistyksen, ja tämä vie hänet lentävillä vaunuilla katsomaan maailmaa. Lopussa Lukianos sanoo kertoneensa unensa, jotta nuoret valitsisivat elämälleen paremman suunnan ja tavoittelisivat sivistystä.
Kirjallisuutta

Lukianos: Lukianoksen uni. Teoksessa Lampén, Ernst: Terve, Lukianos!.  (Sisältää osittaisia ja kokonaisia suomennoksia Lukianoksen teoksista)  Helsinki:  Otava, 1924.
Lukianos: Uni eli Lukianoksen elämänura. Teoksessa Jumalatarten kauneuskilpa ja muita satiireja.  (Suomentanut Kaarle Hirvonen)  Littera, 1983.  ISBN 951-9356-01-0
Aiheesta muualla

Lucian: The Vision (englanniksi)
Lukianos: Somnium (Περὶ τοῦ ἐνυπνίου ἤ τοι βίος Λουκιανοῦ) (muinaiskreikaksi)